Source: https://pestisracok.hu/nyilvanos-ulest-tart-a-kuria-a-hajoskapitany-ovadeka-ugyeben/
Timestamp: 2019-08-17 23:32:14
Document Index: 3576530

Matched Legal Cases: ['Kúria ', 'Kúria ', 'Kúria ', 'Kúria ', 'bíróság ', 'Bíróság ', 'bíróság ', 'bíróság ']

Nyilvános ülést tart a Kúria a hajóskapitány óvadéka ügyében – PestiSrácok
Nyilvános ülést tart július végén a Kúria a dunai hajóbaleset miatt meggyanúsított hajóskapitány óvadékának, illetve bűnügyi felügyeletének törvényessége ügyében – tudatta a legfőbb bírói szerv pénteken közleményben. A Kúria a legfőbb ügyész indítványára jár el az ügyben.
A legfőbb ügyész azt kérte a Kúriától, állapítsa meg: törvénysértően fogadta el az óvadék megállapítására irányuló védői indítványt és rendelte el a terhelt bűnügyi felügyeletét az óvadék letétele esetére az ügyben eljáró első- és másodfokú bíróság. A Kúria nyilvános ülését július 29-ére tűzték ki. A Hableány sétahajó május 29-én este a Margit híd közelében süllyedt el, miután összeütközött a Viking Sigyn szállodahajóval. A Hableányon 35-en utaztak, 33 koreai és a kéttagú magyar személyzet. A balesetet hét koreai élte túl. A legfőbb ügyészség június 28-án fordult a Kúriához azért, mert álláspontja szerint törvénysértő, hogy a hajóbaleset miatt indult büntetőeljárásban meggyanúsított ukrán hajóskapitánnyal szemben a bíróság letartóztatás helyett – óvadék letétele esetére – bűnügyi felügyeletet rendelt el. A büntetőeljárás halálos tömegszerencsétlenséget okozó vízi közlekedés gondatlan veszélyeztetésének vétsége miatt indult. A legfőbb ügyész álláspontja szerint a gyanúsított jelenléte az eljárási cselekményeken kizárólag a legszigorúbb kényszerintézkedés, a letartóztatása alkalmazásával biztosítható. Korábban a Pesti Központi Kerületi Bíróság elrendelte az ukrán hajóskapitány letartóztatását, azonban megállapította, hogy a gyanúsított 15 millió forint óvadék letétele esetén, Budapest területén bűnügyi felügyeletbe kerül, nyomkövető alkalmazása mellett. Az ügyészi fellebbezés nyomán a Fővárosi Törvényszékre került ügyben a kerületi bíróság végzését érdemben nem változtatták meg, az óvadék letételét engedélyezték. Ezután fordult a legfőbb ügyész a Kúriához, amely ebben az eljárásban csak a törvénysértést állapíthatja meg.
Forrás: MTI; Fotó: PS/Híradó
Kapcsolódó témákdunai hajóbalesetóvadékukrán hajóskapitány
2019-07-19 at 11:59
A büntetőeljárás halálos tömegszerencsétlenséget okozó vízi közlekedés gondatlan veszélyeztetésének vétsége miatt indult. – Jó volna, ha a bíróság vizsgálná a szándékosság kérdéskörét is!
Fenyő Maja
2019-07-19 at 12:38
A tragédia másnapján több helyen hozzászóltam, és felvetettem a szándékosság kérdését – ezt ma már hivatalosan is vizsgálják – akkor sokan leüvöltötték a hajam. A kapitány minden létező – írott és íratlan szabályt megszegett.
Mondjuk szándékosnak talán nem minősül, de elképesztő hanyagság, és a teljesen alkalmatlan kapitány foglalkoztató cég fűbüntetőjogi felelőssége. Erről aa cégről a gatyát is le kell perelni, valamit Budapest belső részében a szállodahajók kikötésének tilalmát is be kell vezetni. Itt keskenyebb a Duna, ráadásul rontja a városképet a sok szállodahajó.
Jó lenne, ha a hibás, elsietett bírói ítélet (nevetséges óvadék) a bíróra nézve is komoly következményekkel járna. Elegünk van abból, hogy a magyar bírák folytonosan szembe mennek a jog szellemével és a saját kútfejük szerint hozzák a döntéseiket a tények figyelembe vétele nélkül.
2019-07-19 at 17:36
Nyílvános ülést tartanak? na akkor buli lesz..
2019-07-20 at 06:59
Mindent áldozatonként kellene értelmezni. Áldozatonként 15 milió óvadék, áldozatonként 25 év börtön…